Държавен вестник, бр. 67, 2015 г., стр. 65

БРОЙ  67	
Д Ъ Р Ж А В Е Н  В Е С Т Н И К 	
СТР.  65  
РЕШЕНИЕ № 834 
от 31 юли 2015 г.
На основание чл. 21, ал. 1, т. 8 ЗМСМА, чл. 3, 
ал. 3, т. 2, чл. 4, ал. 4, чл. 31, ал. 1 и чл. 32, 
ал. 3, т. 1 ЗПСК, чл. 5, ал. 3 и чл. 12, ал. 2 от 
Наредбата за анализите на правното състояние 
и приватизационните оценки и чл. 2, ал. 1, т. 6, 
чл. 3, ал. 1, т. 1, чл. 5, чл. 6, ал. 1 и чл. 9 от На-
редбата за търговете и конкурсите Общинският 
съвет – гр. Златарица, реши:
1. Приема актуализирания анализ на правно-
то състояние и актуализирана приватизационна 
оценка в размер 72 180 лв. без ДДС, в това 
число стойността на земята е 11 280 лв. без 
ДДС, за продажба на поземлен имот с иден-
тификатор № 30962.501.1872 с площ 5642 кв. м, 
както и за принадлежащите към този имот 
сгради – складови бази, а именно: сграда с иден-
тификатор № 30962.501.1872.4 – складова база, 
склад с площ 2080 кв. м, сграда с идентифика-
тор № 30962.501.1872.5 – складова база, склад 
с площ 2070 кв. м и сграда с идентификатор 
№ 30962.501.1872.6 – складова база, склад с площ 
2074 кв. м, намиращи се в гр. Златарица, ул. 
Проф. Васил Златарски, по кадастралната карта 
на гр. Златарица.
2. Определя начин за продажба на посочения 
в т. 1 обект чрез публичен търг с явно наддаване 
при стъпка на наддаване в размер 2 на сто от 
началната тръжна цена за имота – предмет на 
приватизацията.
3. Определя депозит за участие в търга – па-
рична вноска в размер 100 % от началната тръжна 
цена, описана в т. 1, който се внася в набирателна 
сметка на Община Златарица с IBAN BG68 CECB 
9790 3359 473000, ЦКБ – Велико Търново, офис 
Златарица, BIC CECB BGSF, в срок до 16 ч. на 
последния работен ден, предхождащ датата на 
провеждане на търга.
4. Начин на плащане – еднократно, при под-
писване на договора за приватизация.
5. Тръжната документация се закупува от ин-
формационния център за обслужване на граждани 
при общинската администрация – гр. Златарица, 
ул. Ст. Попстоянов 22, след заплащане на сумата 
100 лв. без ДДС в срок до 16 ч. на последния 
работен ден, предхождащ датата на провеждане 
на търга.
6. Условие за закупуване на тръжна доку-
ментация е представяне на следните документи:
6.1. по отношение на физическите лица: до-
кумент за самоличност; нотариално заверено 
пълномощно за закупуване на тръжна докумен-
тация, в случай че закупуват документация от 
името на друго физическо лице;
6.2. по отношение на юридическо лице: заве-
рено копие на документ, удостоверяващ ЕИК на 
фирмата за вписване на юридическите лица в тър-
говския регистър към Агенцията по вписванията; 
нотариално заверено пълномощно за закупуване 
на документацията, ако представителната власт 
на лицето, закупуващо документацията, не може 
да се установи от документ за регистрация.
7. Предложенията за участие в търга се подават 
до 17 ч. на последния работен ден, предхождащ 
датата на провеждане на търга, в запечатан 
непрозрачен плик, върху който се отбелязват 
името на участника и пълното наименование на 
обекта на приватизация. Място на подаване на 
предложенията е деловодството при общинската 
администрация – гр. Златарица, ул. Ст. Попсто-
янов 22, ет. 2, стая № 9.
8. Оглед на обекта може да се извършва всеки 
работен ден от датата на обнародването на това 
решение в „Държавен вестник“ в срок до 16 ч. 
на последния работен ден, предхождащ датата на 
провеждане на търга.
9. Определя търга за обявения с Решение 
№ 349 от 31.05.2013 г. на ОбС – гр. Златарица, 
изменено в т. 1.2 и т. 2.2 с Решение № 375 от 
17.07.2013 г., обект за приватизация да се проведе 
в заседателната зала в сградата на общинската 
администрация – гр. Златарица, ет. 3, на 16-ия 
ден след датата на обнародване на това решение 
в „Държавен вестник“ от 10 ч. В случай че денят, 
в който изтича 16-дневният срок, е неработен, 
търгът да се проведе на следващия работен ден.
10. Утвърждава тръжната документация за 
провеждане на публичен търг, която съдържа:
10.1. обстоятелствата по чл. 6, ал. 1 от На-
редбата за търговете и конкурсите с конкретни 
данни за всяко от тях;
10.2. изчерпателен списък на документите, ко-
ито следва да бъдат представени от кандидатите 
при участие в търга;
10.3. основанията за недопускане до участие 
в търга;
10.4. разяснения относно процедурата по про-
веждането на търга и сключването на договор 
за приватизация;
10.5. проект на договор за продажбата на 
обектите – предмет на търга;
10.6. информационен меморандум.
11. Упълномощава кмета на общината да извър-
ши всички законови процедури по провеждането 
на търга и да сключи договор за приватизационна 
продажба.
Решението влиза в сила от датата на прие-
мането му.
Председател:  
К. Колев
5651
ОБЩИНА КЮСТЕНДИЛ
РЕШЕНИЕ № 1136 
от 30 юли 2015 г.
На основание чл. 21, ал. 1, т. 11, чл. 27, ал. 3 
ЗМСМА, чл. 5, ал. 1, т. 11 от Правилника за 
организацията и дейността на ОбС, неговите 
комисии и взаимодействието му с общинската 
администрация във връзка с чл. 129, ал. 1 ЗУТ 
Общинският съвет – гр. Кюстендил, реши:
Изменя Решение № 980 от протокол № 36, 
от 3.02.2015 г. (ДВ, бр. 17 от 2015 г., като вмес-
то: „Одобрява проект за изменение на под-
робен устройствен план – план за регулация 
(ПУП – ИПР) в обхвата между ул. София, 
жп линия София – Гюешево и ул. Стрелча и 
уличната регулация в кв. 8, 9 и 10 по плана за 
регулация на кв. Изток, гр. Кюстендил.“, да се 
чете: „Одобрява проекта за изменение на под-